CELEX: 32013L0063
Language: et
Date: 2013-12-17 00:00:00
Title: Komisjoni rakendusdirektiiv 2013/63/EL, 17. detsember 2013 , millega muudetakse nõukogu direktiivi 2002/56/EÜ I ja II lisa seoses seemnekartulite ja seemnekartulite partiide miinimumnõuetega  EMPs kohaldatav tekst

18.12.2013   
            
            
               ET
            
            
               Euroopa Liidu Teataja
            
            
               L 341/52
            
         KOMISJONI RAKENDUSDIREKTIIV 2013/63/EL,
   17. detsember 2013,
   millega muudetakse nõukogu direktiivi 2002/56/EÜ I ja II lisa seoses seemnekartulite ja seemnekartulite partiide miinimumnõuetega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuni 2002. aasta direktiivi 2002/56/EÜ seemnekartuli turustamise kohta, (1) eriti selle artiklit 24,
   ning arvestades järgmist:
   
               (1)
            
            
               Pärast direktiivi 2002/56/EÜ vastuvõtmist on välja töötatud uued kartuli aretamise meetodid ning kahjulike organismide diagnoosimise vahendid ja nende leviku vastu võitlemise põllumajandustavad on paranenud.
            
         
               (2)
            
            
               Selline tehnika areng võimaldab toota seemnekartuleid, mis vastavad rangematele nõuetele kui direktiivi 2002/56/EÜ I ja II lisas sätestatud nõuded. Samal ajal on saadud teavet uute tauditekitajate kohta ja teadmised olemasolevate taudide kohta on paranenud ning sellise teabe põhjal on ilmnenud, et mõne taudi suhtes on vaja võtta rangemaid meetmeid.
            
         
               (3)
            
            
               Seega on seemnekartuli turustamist ja kaubandusliku kvaliteedi kontrolli käsitlevat ÜRO Euroopa Majanduskomisjoni (UNECE) standardit kohandatud, võttes arvesse kõnealust tehnika ja teaduse arengut (2).
            
         
               (4)
            
            
               Kõnealust arengut arvesse võttes tuleks teatavaid direktiivi 2002/56/EÜ I ja II lisas sätestatud miinimumtingimusi ja hälbeid ajakohastada ning II lisasse tuleks lisada piirangud mustkärna ja süvikkärna ning liiga kuivanud ja krimpsus kartulite suhtes.
            
         
               (5)
            
            
               Pärast direktiivi 2002/56/EÜ vastuvõtmist on saadud uusi teaduslikke teadmisi seemnekartulite põlvkondade arvu ja taimekahjustajate esinemise taseme vahelise seose kohta. Põlvkondade arvu piiramine on vajalik latentsetest taimekahjustajatest tuleneva riski vähendamiseks. Selline piirang on vajalik kõnealuse riski vähendamiseks ja selle asendamiseks ei ole muid vähem rangeid meetmeid. Seitse põlvkonda on sobiv piirnorm, mis tagab supereliit- ja eliitseemnekartuli puhul tasakaalu vajaduse vahel paljundada sertifitseeritud seemnekartulite tootmiseks piisav arv seemnekartuleid ja kaitsta nende tervislikku seisundit.
            
         
               (6)
            
            
               Kahjuliku organismi Synchytrium endobioticum (Schilb.) Perc. suhtes kehtestatud nõuded tuleks I lisast välja jätta, kuna selle esinemist seemnekartulitel reguleeritakse nõukogu direktiiviga 69/464/EMÜ (3). Kahjuliku organismi Corynebacterium sepedonicum (Spieck. et Kotth.) Skapt. ja Burkh. (mille nimetus on asendatud nimetusega Clavibacter michiganensis ssp. sepedonicus (Spieck. et Kotth.) Davis et al.) suhtes kehtestatud nõuded tuleks I ja II lisast välja jätta, kuna selle esinemist seemnekartulitel reguleeritakse nõukogu direktiiviga 93/85/EMÜ (4). Kahjuliku organismi Heterodera rostochiensis Woll. (mille nimetus on asendatud nimetusega Globodera rostochiensis (Wollenweber) Behrens) suhtes kehtestatud nõuded tuleks II lisast välja jätta, kuna selle esinemist seemnekartulitel reguleeritakse nõukogu direktiiviga 2007/33/EÜ (5). Kahjuliku organismi Pseudomonas solanacearum (Smith) Smith (mille nimetus on asendatud nimetusega Ralstonia solanacearum (Smith) Yabuuchi et al.) suhtes kehtestatud nõuded tuleks II lisast välja jätta, kuna selle esinemist seemnekartulitel reguleeritakse nõukogu direktiiviga 98/57/EÜ (6).
            
         
               (7)
            
            
               Seepärast tuleks direktiivi 2002/56/EÜ I ja II lisa vastavalt muuta.
            
         
               (8)
            
            
               Käesoleva direktiiviga ette nähtud meetmed on kooskõlas põllumajanduse, aianduse ja metsanduse seemnete ja paljundusmaterjali alalise komitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2002/56/EÜ muudatused
   Direktiivi 2002/56/EÜ I ja II lisa muudetakse vastavalt käesoleva direktiivi lisale.
   Artikkel 2
   Ülevõtmine
   Liikmesriigid võtavad vastu käesoleva direktiivi täitmiseks vajalikud õigus- ja haldusnormid ja avaldavad need hiljemalt 31. detsembriks 2015. Nad edastavad kõnealuste normide teksti viivitamata komisjonile.
   Nad kohaldavad neid norme alates 1. jaanuarist 2016.
   Kui liikmesriigid need õigus- ja haldusnormid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   Jõustumine
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Adressaadid
   Käesolev direktiiv on adresseeritud liikmesriikidele.
   
      Brüssel, 17. detsember 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 193, 20.7.2002, lk 60.
   
      (2)  UNECE STANDARD S-1 concerning the marketing and commercial quality control of seed potatoes, 2011, New York.
   
      (3)  Nõukogu direktiiv 69/464/EMÜ, 8. detsember 1969, kartulivähi kontrolli kohta (EÜT L 323, 24.12.1969, lk 1).
   
      (4)  Nõukogu direktiiv 93/85/EMÜ, 4. oktoober 1993, kartuli ringmädaniku kontrolli kohta (EÜT L 259, 18.10.1993, lk 1).
   
      (5)  Nõukogu direktiiv 2007/33/EÜ, 11. juuni 2007, mis käsitleb kartuli-kiduussi tõrjet ja millega tunnistatakse kehtetuks direktiiv 69/465/EMÜ (ELT L 156, 16.6.2007, lk 12).
   
      (6)  Nõukogu direktiiv 98/57/EÜ, 20. juuli 1998, haigusetekitaja Ralstonia solanacearum (Smith) Yabuuchi et al. kontrolli kohta (EÜT L 235, 21.8.1998, lk 1).
   
      LISA
      Direktiivi 2002/56/EÜ I ja II lisa muudetakse järgmiselt.
      
                  1)
               
               
                  I lisa muudetakse järgmiselt.
                  
                              a)
                           
                           
                              Punktid 1 ja 2 asendatakse järgmisega:
                              
                                          „1.
                                       
                                       
                                          Eliitseemnekartul peab vastama järgmistele tingimustele:
                                          
                                                      a)
                                                   
                                                   
                                                      kasvavate taimede ametlikul kontrollimisel ei tohi varrepõletikuga taimede arv ületada 1,0 %;
                                                   
                                                
                                                      b)
                                                   
                                                   
                                                      vahetus järglaskonnas ei tohi nende taimede arv, mis ei ole sordiehtsad, ületada 0,25 % ja erinevast sordist taimede arv ei tohi ületada 0,1 %;
                                                   
                                                
                                                      c)
                                                   
                                                   
                                                      vahetus järglaskonnas ei tohi nende taimede arv, millel on viirusinfektsiooni sümptomid, ületada 4,0 %;
                                                   
                                                
                                                      d)
                                                   
                                                   
                                                      kasvavate taimede ametlikul kontrollimisel ei tohi mosaiikviiruse sümptomitega taimede arv ja keerdlehisuse sümptomitega taimede arv ületada 0,8 %.
                                                   
                                                
                                    
                                          2.
                                       
                                       
                                          Sertifitseeritud seemnekartul peab vastama järgmistele tingimustele:
                                          
                                                      a)
                                                   
                                                   
                                                      kasvavate taimede ametlikul kontrollimisel ei tohi varrepõletikuga taimede arv ületada 4,0 %;
                                                   
                                                
                                                      b)
                                                   
                                                   
                                                      nende taimede arv, mis ei ole sordiehtsad, ja erinevast sordist taimede arv ei tohi kokku ületada 0,5 % ning vahetus järglaskonnas 0,5 %;
                                                   
                                                
                                                      c)
                                                   
                                                   
                                                      vahetus järglaskonnas ei tohi nende taimede arv, millel on viirusinfektsiooni sümptomid, ületada 10,0 %;
                                                   
                                                
                                                      d)
                                                   
                                                   
                                                      kasvavate taimede ametlikul kontrollimisel ei tohi mosaiikviiruse sümptomitega taimede arv ja keerdlehisuse sümptomitega taimede arv ületada 6,0 %.”
                                                   
                                                
                                    
                        
                              b)
                           
                           
                              Punkt 3 jäetakse välja.
                           
                        
                              c)
                           
                           
                              Punkt 4 asendatakse järgmisega:
                              
                                          „4.
                                       
                                       
                                          Punkti 1 alapunktide c ja d ning punkti 2 alapunktide c ja d alusel lubatud hälvet kohaldatakse ainult juhul, kui viirushaiguse on põhjustanud Euroopas levinud viirused.”
                                       
                                    
                        
                              d)
                           
                           
                              Punktid 5 ja 6 jäetakse välja.
                           
                        
                              e)
                           
                           
                              Lisatakse järgmine punkt:
                              
                                          „7.
                                       
                                       
                                          Eliitseemnekartulite põlvkondade arvu piirnorm on neli ning supereliitseemnekartulite ja eliitseemnekartulite põlvkondade koguarvu piirnorm põllul on seitse.
                                          Sertifitseeritud seemnekartulite põlvkondade arvu piirnorm on kaks.
                                          Kui põlvkond ei ole ametlikul etiketil märgitud, peetakse asjaomaseid kartuleid vastavas kategoorias lubatud kõrgeimasse põlvkonda kuuluvaks.”
                                       
                                    
                        
            
                  2)
               
               
                  II lisa asendatakse järgmisega.
                  
                     „II LISA
                     
                        SEEMNEKARTULI PARTIIDE KVALITEEDI MIINIMUMNÕUDED
                     
                     Lubatud hälve järgmiste seemnekartulite puhul lubatud lisandite, plekkide ja haiguste osas:
                     
                                 1.
                              
                              
                                 muld ja võõrkehad: 1,0 % massist eliitseemnekartulite puhul ja 2,0 % massist sertifitseeritud seemnekartulite puhul;
                              
                           
                                 2.
                              
                              
                                 kuiv ja niiske mäda, v.a kui selle põhjuseks on Synchytrium endobioticum, Clavibacter michiganensis ssp. sepedonicus või Ralstonia solanacearum: 0,5 % massist, millest niiske mäda 0,2 % massist;
                              
                           
                                 3.
                              
                              
                                 välised plekid, nt moondunud või kahjustatud mugulad: 3,0 % massist;
                              
                           
                                 4.
                              
                              
                                 kartuli harilik kärn: mugulad on rohkem kui ühe kolmandiku ulatuses oma pinnast kärnadega kaetud: 5,0 % massist;
                              
                           
                                 5.
                              
                              
                                 kartuli mustkärn: mugulad on rohkem kui 10,0 % ulatuses oma pinnast kärnadega kaetud: 5,0 % massist;
                              
                           
                                 6.
                              
                              
                                 kartuli süvikkärn: mugulad on rohkem kui 10,0 % ulatuses oma pinnast kärnadega kaetud: 3,0 % massist;
                              
                           
                                 7.
                              
                              
                                 liigse kuivamise tõttu krimpsus mugulad või hõbekärna tõttu liigselt kuivanud mugulad: 1,0 % massist.
                              
                           Lubatud hälve punktide 2–7 puhul kokku 6,0 % massist eliitseemnekartulite puhul ja 8,0 % massist sertifitseeritud seemnekartulite puhul.”